**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. 165**

**din 11 septembrie 2025**

**privind :**aprobarea Regulamentului de funcționare al Comisiei Tehnice de Amenajarea Teritoriului si Urbanism și a componenței nominale a acesteia

**- văzând** Referatul nr.201/5465/04.08.2025 al Direcției Arhitect șef, privind aprobarea Regulamentului de funcționare al Comisiei Tehnice de Amenajarea Teritoriului si Urbanism și a componenței nominale a acesteia;

**- având în vedere:**

* prevederile art. 37 alin.1) și 3) din Legea nr. 350/2001 privind amenajarea teritoriului și urbanismului, republicată, cu modificările și completările ulterioare;
* dispozițiile O.U.G. nr. 31/2025 privind unele măsuri pentru simplificarea procedurilor în domeniul urbanismului şi construcţiilor şi accelerarea investiţiilor;

**- văzând:**

* Hotărârea Consiliului Județean Vrancea nr. 4/15.02.2018 privind aprobarea revizuirii Regulamentului de funcționare a Comisiei Tehnice de Amenajare a Teritoriului și Urbanism și a componenței nominale a acesteia;
* Hotărârea Consiliului Județean Vrancea nr. 240/5.11.2024 privind modificarea componenței nominale a Comisiei Tehnice de Amenajare a Teritoriului și Urbanism;

- **în baza** art. 173 alin. 1) lit. f) din O.U.G nr. 57/2019 privind Codul administrativ, cu modificările și completările ulterioare;

- **luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

- **în temeiul** art. 196 alin.1) lit. a) din O.U.G nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art.1** Aprobarea Regulamentului de funcționare al Comisiei Tehnice de Amenajarea Teritoriului si Urbanism, conform anexei nr.1 care face parte integranta din prezenta hotărâre.

**Art.2** Aprobarea componenței nominale a Comisiei Tehnice de Amenajare a Teritoriului si Urbanism, conform anexei nr. 2 care face parte integranta din prezenta hotărâre.

**Art.3** La data intrării în vigoare a prezentei hotărâri, orice dispoziții contrare își încetează aplicabilitatea.

**Art.4**  Prevederile prezentei hotărâri vor fi aduse la îndeplinire de Președintele Consiliului Județean Vrancea și comunicate celor interesați de secretarul general al județului prin Serviciul administrație publică Monitor Oficial Local și arhivă din cadrul Direcției Juridice și administrație publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**